Document ID: 32015R0057

KOMISJONI RAKENDUSMÄÄRUS (EL) 2015/57,
15. jaanuar 2015,
millega muudetakse komisjoni rakendusmäärust (EL) nr 792/2012 seoses nõukogu määruses (EÜ) nr 338/97 (looduslike looma- ja taimeliikide kaitse kohta nendega kauplemise reguleerimise teel) ja komisjoni määruses (EÜ) nr 865/2006 (millega kehtestatakse nõukogu määruse (EÜ) nr 338/97 üksikasjalikud rakenduseeskirjad) sätestatud lubade, sertifikaatide ja muude dokumentide kujundust käsitlevate eeskirjadega
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 9. detsembri 1996. aasta määrust (EÜ) nr 338/97 looduslike looma- ja taimeliikide kaitse kohta nendega kauplemise reguleerimise teel, (1) eriti selle artikli 19 lõiget 1,
ning arvestades järgmist:
(1)
Ohustatud looduslike looma- ja taimeliikidega rahvusvahelise kauplemise konventsiooni (CITES) (edaspidi „konventsioon”) osaliste konverentsi kuueteistkümnendal istungil (3.-14. märts 2013) vastu võetud teatavate resolutsioonide rakendamiseks tuleks muuta komisjoni rakendusmääruse (EL) nr 792/2012 (2) teatavaid sätteid ja lisada sellesse uusi sätteid.
(2)
Eelkõige tuleks kooskõlas CITESi resolutsiooniga Conf. 16.8 lisada sätted muusikariistadele erisertifikaatide väljaandmiseks, et lihtsustada nende piiriülest liikumist mitteärilistel eesmärkidel, ning kooskõlas CITESi resolutsiooniga Conf. 14.6 võtta „isendite, mis on võetud merekeskkonnast, mis ei kuulu ühegi riigi jurisdiktsiooni alla” tähistamiseks kasutusele kood X.
(3)
Seepärast tuleks rakendusmäärust (EL) nr 792/2012 vastavalt muuta.
(4)
Kuna käesolevat määrust tuleks kasutada koostoimes määrusega (EÜ) nr 865/2006, on oluline, et mõlemat määrust hakatakse kohaldama samal päeval.
(5)
Käesoleva määrusega ette nähtud meetmed on kooskõlas looduslike looma- ja taimeliikidega kauplemise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Rakendusmäärust (EL) nr 792/2012 muudetakse järgmiselt.
1)
Artiklit 1 muudetakse järgmiselt:
a)
lisatakse järgmine punkt 5a:
„5a)
muusikariistade sertifikaadid;”
;
b)
punkt 8 asendatakse järgmisega:
„8)
isikliku omandi sertifikaatide, rändnäituste sertifikaatide ja muusikariistade sertifikaatide lisalehed;”
.
2)
Artikli 2 lõige 1 asendatakse järgmisega:
„1. Impordilubade, ekspordilubade, reekspordisertifikaatide, isikliku omandi sertifikaatide, näidistekogu sertifikaatide ja muusikariistade sertifikaatide vormid ja nende dokumentide taotluste vormid peavad vastama I lisas toodud näidisele, välja arvatud riigisiseseks kasutuseks mõeldud väljad.”
3)
Lisasid muudetakse vastavalt käesoleva määruse lisale.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 15. jaanuar 2015

Labels: 1
20
7
3
12